Ελίνα Ψύκου

Η Ελίνα Ψύκου είναι σκηνοθέτης, σεναριογράφος και παραγωγός. Γεννήθηκε στην Αθήνα το 1977. Σπούδασε σκηνοθεσία κινηματογράφου στη Σχολή Λυκούργου Σταυράκου και Κοινωνιολογία στο Πάντειο Πανεπιστήμιο. 

Η πρώτη της μεγάλου μήκους ταινία, «Η αιώνια επιστροφή του Αντώνη Παρασκευά», βραβεύτηκε στο τμήμα Works in Progress του Karlovy Vary IFF 2012 και έκανε την παγκόσμια πρεμιέρα της στο Φεστιβάλ Βερολίνου 2013 (τμήμα Forum). Την ίδια χρονιά το περιοδικό Variety την ανέδειξε ως έναν από τους «10 European Directors to Watch», ενώ το 2014 απέσπασε το βραβείο πρωτοεμφανιζόμενου σκηνοθέτη της Ελληνικής Ακαδημίας Κινηματογράφου.

Η δεύτερη μεγάλου μήκους ταινία της, Ο Γιος της Σοφίας, συμμετείχε ως σενάριο στο Berlinale Residency 2013 και έκανε την παγκόσμια πρεμιέρα της στο διεθνές διαγωνιστικό τμήμα του φεστιβάλ Tribeca 2017, όπου και πήρε το βραβείο καλύτερης ταινίας μυθοπλασίας. Το 2018, Ο Γιος της Σοφίας απέσπασε 5 βραβεία της Ελληνικής Ακαδημίας Κινηματογράφου, ανάμεσα στα οποία και αυτά της καλύτερης ταινίας, της σκηνοθεσίας και του σεναρίου. 

Αυτή την περίοδο ετοιμάζει το πρώτο της ντοκιμαντέρ, Αδέσποτα Κορμιά, την τρίτη της μεγάλου μήκους ταινία μυθοπλασίας, Κληρονομικοί Φόβοι και άλλες Περιπτώσεις (συμμετοχή στο Berlinale co-production market 2019) και ολοκληρώνει την παραγωγή της μεγάλου μήκους ταινίας Αγέλη Προβάτων σε σενάριο και σκηνοθεσία Δημήτρη Κανελλόπουλου.  

Το 2009 ίδρυσε τη δική της εταιρεία παραγωγής, Jungle Films, και το 2016, παρέα με τους σκηνοθέτες Αλέξη Αλεξίου, Γιάννη Βεσλεμέ και την ιστορικό κινηματογράφου Αφροδίτη Νικολαΐδου, έφτιαξαν την ομάδα Η Χαμένη Λεωφόρος του Ελληνικού Σινεμά, με σκοπό την ανάδειξη της ποικιλίας και της γοητείας του Ελληνικού Κινηματογράφου.

Πηγές
Στα γυρίσματα του «Η Αιώνια Επιστροφή του Αντώνη Παρασκευά» της Ελίνας Ψύκου   
:en:The Eternal Return of Antonis Paraskevas
https://www.eternalreturnofantonisparaskevas.com
https://www.youtube.com/channel/UCVBREHMFjarVFvdfZwskztQ

Παραπομπές 

Έλληνες σκηνοθέτες